Οίκος των Βουρβόνων-Ισπανίας

Ο **Οίκος των Βουρβόνων-Ισπανίας** είναι ένας κλάδος του Οίκου των Βουρβόνων. Μέλη του είναι βασιλείς της Ισπανίας, των Δύο Σικελιών (δηλ. Σικελίας-Νάπολης), δούκες της Πάρμας και μεγάλοι δούκες του Λουξεμβούργου. 

## Ιστορία
Ο Φίλιππος Δ΄ Αψβούργων βασιλιάς της Ισπανίας είχε τρία τέκνα: τη Μαρία-Θηρεσία, που παντρεύτηκε τον Λουδοβίκο ΙΔ΄ των Βουρβόνων βασιλιά της Γαλλίας· τη Μαργαρίτα-Θηρεσία, που παντρεύτηκε τον Λεοπόλδο Α΄ Αψβούργων· και τον Κάρολο Β΄ που είχε φυσικές και διανοητικές αναπηρίες. Αφού βασίλευσε 5 έτη, ο Κάρολος Β΄ απεβίωσε 38 ετών το 1700 και ακολούθησε ο Πόλεμος της Ισπανικής Διαδοχής (1701-14). Το στέμμα διεκδικούσε ο υιός της Μαρίας-Θηρεσίας Λουδοβίκος, Μέγας Δελφίνος και η κόρη της Μαργαρίτας-Θηρεσίας, η Μαρία Αντωνία της Αυστρίας, σύζυγος του Μαξιμιλιανού Β΄ Εμμανουήλ των Βίττελσμπαχ δούκα της Βαυαρίας. Τελικά δόθηκε στον υιό τού πρώτου Φίλιππο Ε΄ Βουρβόνων που έγινε ο γενάρχης του κλάδου.

Ο Φίλιππος Ε΄ νυμφεύτηκε την Ελισάβετ Φαρνέζε. To 1731 απεβίωσε ο αδελφός της Ελισάβετ, δούκας της Πάρμας· τον διαδέχθηκε ο υιός της Κάρολος που το 1734, κατά τον Πόλεμο της Πολωνικής Διαδοχής (1733-38), κατέκτησε τη Σικελία και τη Νάπολη από τον Κάρολο ΣΤ΄ Αψβούργων. Το 1735 αρχίζουν οι Διαπραγματεύσεις για Συμφωνία, όπου η Σικελία και η Νάπολη κατακυρώνονται στον Κάρολο Γ΄ με αντάλλαγμα να δώσει την Πάρμα στον Κάρολο ΣΤ΄· η τελική Συμφωνία υπογράφεται στη Βιέννη το 1738. Το 1759 διαδέχθηκε τον αδελφό του ως Κάρολος Γ΄ βασιλιάς της Ισπανίας, αλλά λόγω της Συμφωνίας δεν μπορούσε να είναι και βασιλιάς της Σικελίας και της Νάπολης, έτσι τις παραχώρησε στον δεύτερο επιζώντα υιό του Φερδινάνδο Α΄, που έγινε βασιλιάς των Δύο Σικελιών και γενάρχης του κλάδου **Βουρβόνων-Δύο Σικελιών**.

Το 1740 απεβίωσε ο Κάρολος ΣΤ΄ Αψβούργων και τον διαδέχθηκε η κόρη του Μαρία Θηρεσία, πράγμα που πυροδότησε τον Πόλεμο της Ισπανικής Διαδοχής (1740-48). Με τη λήξη του, η Συμφωνία της Αιξ-λα-Σαπέλ όριζε η Πάρμα να επιστραφεί στους Βουρβόνους-Ισπανίας, έτσι ο αδελφός του Καρόλου Γ΄, ο Φίλιππος έγινε δούκας της Πάρμας και γενάρχης το κλάδου **Βουρβόνων-Πάρμας**. Ο 7ος απόγονός του είναι ο Ιωάννης μεγάλος δούκας του Λουξεμβούργου· τον διαδέχθηκε ο υιός του Ερρίκος.

Τον Κάρολο Γ΄ διαδέχθηκε ο πρώτος επιζών υιός του Κάρολος Δ΄ ως βασιλιάς της Ισπανίας. Είχε τρεις υιούς, τον Φερδινάνδο Ζ΄, τον Κάρλο-Μαρία κόμη της Μολίνα και τον Φραγκίσκο δε Πάουλα. Όταν τον πρώτο τον διαδέχθηκε η κόρη του Ισαβέλλα Β΄, ο Κάρλος αμφισβήτησε τη διαδοχή επικαλούμενος το Σαλικό δίκαιο. Η Ισαβέλλα Β΄ παντρεύτηκε τον υιό του Φραγκίσκου δε Πάουλα, το Φραγκίσκο δε Ασίζ, αλλά ο Κάρλος και οι απόγονοί του προκάλεσαν τους Καρλικούς Πολέμους, που έληξαν όταν απεβίωσε ο δισεγγονός του άτεκνος.

Την Ισαβέλλα Β΄ και τον Φραγκίσκο δε Ασίζη διαδέχθηκαν ο υιός τους Αλφόνσος ΙΒ΄ και αυτόν ο υιός του Αλφόνσος ΙΓ΄. Αυτός είχε τρεις υιούς, από τους οποίους ο πρώτος, ο Αλφόνσος, έκανε μοργανατικό γάμο και έτσι αποκλείσθηκε από τη διαδοχή· δεν είχε απογόνους. Ο δεύτερος, ο Ιάκωβος, από μια επέμβαση που έκανε παιδί, έμεινε κωφός, έτσι παραιτήθηκε της διαδοχής. Αν δεν γινόταν αυτό, οι απόγονοί του -ως οι πρεσβύτεροι των Βουρβόνων- θα εδικαιούντο το στέμμα της Ισπανίας· διεκδικούν τον τίτλο του βασιλιά της Γαλλίας. Ο τρίτος υιός του Αλφόνσου ΙΓ΄, ο Χουάν προτίμησε να αυτοεξορισθεί μακριά από την Ισπανία του δικτάτορα Φρανθίσκο Φράνκο. Μετά το θάνατο του δικτάτορα το 1975 και την επιστροφή της βασιλείας, ο Χουάν παραχώρησε τη θέση του στον γιο του Χουάν-Κάρλος, που έγινε βασιλιάς της Ισπανίας· ο Χουάν-Κάρλος παραιτήθηκε στα 76 έτη του το 2014, υπέρ του υιού του Φιλίππου ΣΤ΄.

**Κλάδοι**
* Οίκος των Βουρβόνων-Πάρμας
* Οίκος των Βουρβόνων-Δύο Σικελιών
* κλάδος του Κάρλο, κόμη της Μολίνα (*Καρλιστών*).
* κλάδος του Ερρίκου, δουκών της Σεβίλλης.
* κλάδος του Χάιμε, δουκών του Ανζού.

## Οίκος Βουρβόνων-Ισπανίας

## Θυρεοί κλάδων των Καπετιδών

File:Arms of the Kingdom of France (Ancien).svg|Καπετίδες
File:Image-Blason Sicile Péninsulaire.svg|Καπετίδες-Ανζού (Νάπολης)
File:Blason comte fr Clermont (Bourbon).svg|Καπετίδες-Βουρβόνοι
File:Arms of the Kingdom of France (Moderne).svg|Καπετίδες-Βαλουά
File:Blason duche fr Anjou (moderne).svg|Βαλουά-Ανζού
File:Blason duche fr Anjou (moderne).svg|Φιλίππου Ε΄ δούκα του Ανζού (πριν γίνει βασ. της Ισπανίας)· Βουρβόνων-Ισπανίας
File:Blason fr Bourbon-Parme (petites armes).svg|Βουρβόνοι-Πάρμας (απλό)
File:Blason Jean de Luxembourg (1953).svg|Ιωάννη μεγάλου δούκα του Λουξεμβούργου: αριστερά του Νασσάου (της μητέρας του), δεξιά του Λουξεμβούργου, κάτω της Πάρμας (του πατέρα του)
File:Blason province fr Alençon.svg|Βαλουά-Αλανσόν
File:Blason duche fr Orleans (moderne).svg|Βουρβόνοι-Ορλεάνης


## Θυρεοί Βουρβόνων-Ισπανίας

Coat of Arms of Spanish Monarch.svg|Βουρβόνοι-Ισπανίας: από κάτω είναι ο θυρεός της Ιωάννας, κόρης του Φερδινάνδου της Αραγονίας και της Ισαβέλλας της Καστίλης, που τον κράτησαν οι Αψβούργοι απόγονοί της. Οι Βουρβόνοι-Ισπανίας πρόσθεσαν στη μέση, επάνω από όλα, το θυρεό τους.
Coat of Arms of Spain (corrections of heraldist requests).svg|Βουρβόνοι-Ισπανίας: επάνω αριστερά ο θυρεός της Καστίλης, επάνω δεξιά της Λεόνης, κάτω αριστερά της Αραγωνίας, κάτω δεξιά της Ναβάρρας, κάτω το ρόδι είναι της Γρανάδας και στη μέση, επάνω από όλα, των Βουρβόνων-Ισπανίας
Ducal Coat of Arms of Parma (1748-1802).svg|Βουρβόνοι-Πάρμας (σύνθετο). Ο θυρεός περιβάλλεται από το περιδέραιο του Τάγματος του Αγ. Ιανουαρίου και αυτό του Χρυσόμαλλου Δέρατος
Great Royal Coat of Arms of the Two Sicilies.svg|Βουρβόνοι-Δύο Σικελιών
Analisi stemma Regno delle Due Sicilie.jpg|Βουρβόνοι-Δύο Σικελιών (ανάλυση)


## Πηγές
*Bergamini, John D. The Spanish Bourbons: The History of a Tenacious Dynasty. Putnam, 1974.
*Petrie, Sir Charles. The Spanish Royal House. Geoffrey Bles, 1958.
*Seward, Desmond. The Bourbon Kings of France. Barnes & Noble, 1976.
*Van Kerrebrouck, Patrick. La Maison de Bourbon, 1256–1987. ___v. Villeneuve d'Ascq, France: The Author, 1987–2000. [only Vol. 2 & Vol. 4 have been published as of 2005].
*J. H. Shennan, The Bourbons: The History of a Dynasty (London, Hambledon Continuum, 2007).
*Klaus Malettke, Die Bourbonen. Band I: Von Heinrich IV. bis Ludwig XV. 1589–1715 (Stuttgart, W. Kohlhammer, 2008); Band II: Von Ludwig XV. bis Ludwig XVI. 1715-1789/92 (Stuttgart, W. Kohlhammer, 2008); Band III: Von Ludwig XVIII. bis zu Louis Philippe 1814–1848 (Stuttgart, W. Kohlhammer, 2009).

Κατηγορία:Ιστορία της Ισπανίας